CELEX: 32020R2202
Language: hu
Date: 2020-12-22 00:00:00
Title: A Bizottság (EU) 2020/2202 végrehajtási rendelete (2020. december 22.) az 1251/2008/EK rendelet III. mellékletének az Egyesült Királyság és koronafüggőségeinek a tenyésztett víziállatok szállítmányainak Unióba történő behozatala vonatkozásában engedélyezett harmadik országok, területek, övezetek és területi egységek jegyzékébe való bejegyzése tekintetében történő módosításáról (EGT-vonatkozású szöveg)

2020.12.28.   
               
               
                  HU
               
               
                  Az Európai Unió Hivatalos Lapja
               
               
                  L 438/1
               
            
         A BIZOTTSÁG (EU) 2020/2202 VÉGREHAJTÁSI RENDELETE
         (2020. december 22.)
         az 1251/2008/EK rendelet III. mellékletének az Egyesült Királyság és koronafüggőségeinek a tenyésztett víziállatok szállítmányainak Unióba történő behozatala vonatkozásában engedélyezett harmadik országok, területek, övezetek és területi egységek jegyzékébe való bejegyzése tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a tenyésztett víziállatokra és az azokból származó termékekre vonatkozó állategészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen annak 22. cikére és 61. cikke (3) bekezdésére,
         mivel:
         
                     (1)
                  
                  
                     Az 1251/2008/EK bizottsági rendelet (2) megállapítja a tenyésztett víziállatok Unióba történő behozatalára vonatkozó követelményeket. Ezen belül az említett rendelet III. melléklete tartalmazza azon harmadik országok, területek, övezetek és területi egységek jegyzékét, amelyekből engedélyezett a tenyésztett víziállatok szállítmányainak az Unióba történő behozatala.
                  
               
                     (2)
                  
                  
                     Az Egyesült Királyság biztosította az 1251/2008/EK rendeletben előírt, ahhoz szükséges garanciákat, hogy az Egyesült Királyságot, valamint Guernsey, Man-sziget és Jersey koronafüggőségeket felvegyék az említett rendelet III. mellékletébe a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből való kilépéséről szóló megállapodásban (a továbbiakban: kilépésről rendelkező megállapodás) előírt átmeneti időszak végén, az uniós jognak Észak-Írország tekintetében az Egyesült Királyságra és az Egyesült Királyságban – a kilépésről rendelkező megállapodás Írországról/Észak-Írországról szóló jegyzőkönyvének a szóban forgó jegyzőkönyv 2. mellékletével összefüggésben értelmezett 5. cikke (4) bekezdésével összhangban – történő alkalmazásának sérelme nélkül. Figyelembe véve az Egyesült Királyság által nyújtott garanciákat, az említett harmadik országot és a koronafüggőségeket fel kell venni az 1251/2008/EK rendelet III. mellékletébe.
                  
               
                     (3)
                  
                  
                     Az 1251/2008/EK rendelet III. mellékletét ezért ennek megfelelően módosítani kell.
                  
               
                     (4)
                  
                  
                     mivel a kilépésről rendelkező megállapodásban előírt átmeneti időszak 2020. december 31-én lejár, ezt a rendeletet 2021. január 1-jétől kell alkalmazni.
                  
               
                     (5)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1251/2008/EK rendelet III. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            Ezt a rendeletet 2021. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 22-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 328., 2006.11.24., 14. o.
         
         
            (2)  A Bizottság 1251/2008/EK rendelete (2008. december 12.) a 2006/88/EK tanácsi irányelvnek a tenyésztett víziállatok és az azokból származó termékek forgalomba hozatalára és közösségi behozatalára vonatkozó feltételek és bizonyítványkiállítási követelmények tekintetében történő végrehajtásáról és a kórokozó-átvivő fajok jegyzékének meghatározásáról (HL L 337., 2008.12.16., 41. o.).
      
      
         
            MELLÉKLET
            Az 1251/2008/EK rendelet III. melléklete a következőképpen módosul:
            
                        1.
                     
                     
                        A táblázat a Cook-szigetekre vonatkozó bejegyzés után az Egyesült Királyságra és Gernsey-re vonatkozó következő bejegyzésekkel egészül ki:
                        
                                    „GB
                                 
                                 
                                    Egyesült Királyság (*1)
                                    
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                    Az ország egész területe
                                 
                              
                                    GG
                                 
                                 
                                    Guernsey
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                    Az ország egész területe
                                 
                              
                  
                        2.
                     
                     
                        A táblázat az Izraelre vonatkozó bejegyzés után a Man-szigetre és Jersey-re vonatkozó következő bejegyzésekkel egészül ki:
                        
                                    „IM
                                 
                                 
                                    Man-sziget
                                 
                                 
                                    X
                                 
                                 
                                     
                                 
                                 
                                     
                                 
                                 
                                     
                                 
                                 
                                    Az ország egész területe
                                 
                              
                                    JE
                                 
                                 
                                    Jersey
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                    Az ország egész területe”